text: El govern espanyol augmenta un 22% la inversió en beques per al proper curs
  Dimarts, 19 Maig 2020 14:31
  Imatge: web gencat
  La pujada més gran es dóna en la partida destinada a estudiants no universitaris, on el pressupost puja un 40% per al curs 2020-2021
  El Govern espanyol augmenta un 22,6% la inversió destinada a beques per al curs 2020-2021. L'increment és de 386 milions d'euros, el més important dels últims deu anys. La xifra total invertida és de més de 1.900 milions d'euros, que beneficiaran a més de 625.000 estudiants el proper curs.
  La pujada està condicionada a l'aprovació dels nous pressupostos del 2021. La reforma suposa suavitzar els requisits acadèmics, de forma que la beca estigui més lligada a la renda familiar que no pas als mèrits acadèmics.
  La reforma es basa en quatre punts principals: la modificació dels requisits acadèmics; l'elevació de llindar 1 (el que es refereix als més vulnerables econòmicament) fins equiparar-lo pràcticament al llindar de la pobresa; l'elevació de les quanties fixes en 100 euros i les millores en beques i ajudes a persones amb discapacitat.
  La pujada més gran es dóna en la partida destinada a estudiants no universitaris. Aquí el pressupost puja un 40%. A més es suavitzen els requisits perquè els alumnes de Batxillerat i Formació Professional accedeixin a l'ajuda: es demanarà una nota mitjana de 5.
  Una altra novetat és que s'han modificat els criteris de renda perquè més estudiants puguin entrar el llindar 1.
  La xifra total invertida és de més de 1.900 milions d'euros, que beneficiarà a més de 625.000 estudiants el proper curs. D'ells, més de 372.000 són de nivells no universitaris i 252.000 de Grau i Màster universitaris.
  Enguany la festa dels Xatos se celebra a les xarxes socials
  El CRAC ofereix part de la seva activitat de forma presencial
  Una exposició repassarà l'escena rockera dels 80 a Rubí
  L'Ajuntament i l'Agència de Residus estudien accions contra TMA pels moviments de terres i trànsit de camions